EkBass/fiwiki-20250220-pages-articles huggingface dataset:
Napata

Napata (; tai ; )Strabon: Geografika 17 s. 820; Klaudios Ptolemaios: Geografia 4.7.19, 8.16.8. oli muinainen kaupunki nykyisen Sudanin alueella. == Maantiede == Napata sijaitsi Niilin länsirannalla pyhänä pidetyn Gebel Barkal -vuoren juurella, noin 400 kilometrin päässä Sudanin nykyisestä pääkaupungista Khartumista. Se sijaitsi lähellä nykyistä Karimaa. == Historia == Napata oli napatalaisen kulttuurin keskus noin 900–270 eaa. Kaupungin rakennutti faarao Thutmosis III vuoden 1450 eaa. paikkeilla kun hän laajensi alueitaan etelään, Gebel Barkalin vuoren luokse. 300 vuotta myöhemmin Napatasta tuli Kushin kuningaskunnan pääkaupunki. Vuonna 22 eaa. roomalainen Egyptin kuvernööri Gaius Petronius Pontius Nigrinus marssi legiooniensa kanssa Napataan ja tuhosi sen. Näin se oli eteläisin paikka, johon Rooman armeija eteni.Dion Kassios: Historiae Romanae 54.4. Siitä ei kuitenkaan koskaan tullut varsinaisesti osa Rooman valtakuntaa. Nykyisin Napatan raunioihin kuuluu ainakin 13 temppeliä ja kolme palatsia, joita ensimmäiseksi kuvailivat eurooppalaiset tutkimusretkeilijät 1820-luvulla. Suuremmat temppelit, kuten Amonin temppeli, ovat edelleen pyhiä paikalliselle väestölle. Gebel Barkal sekä historialliset Meroen ja Napatan kaupungit liitettiin Unescon maailmanperintöluetteloon vuonna 2003. == Lähteet == == Aiheesta muualla == Luokka:Muinaisen Egyptin kaupungit Luokka:Sudanin historia Luokka:Unescon maailmanperintökohteet Sudanissa
DeviantArt

DeviantArt (vuosina 2000–2014 deviantART, lyhenne dA tai DA) on suosittu Internetissä toimiva taidesivusto. Sen ovat perustaneet elokuussa 2000 Angelo Sotira, Scott Jarkoff ja Matthew Stephens. DeviantArtiin rekisteröityneet käyttäjät voivat julkaista omia ja kommentoida muiden valokuvia, piirroksia, tatuointeja, maalauksia, Flash-animaatioita, runoja ja proosaa. Sivuston kautta voi myös myydä omaa taidettaan. ==Käyttäjätyypit== DeviantArtissa eri käyttäjätyypit erotetaan merkillä, jotka edeltävät kyseisen käyttäjän nimeä, esimerkiksi ~jäsen, olisi rekisteröitynyt jäsen. Tämä auttaa esimerkiksi erottamaan ylläpitäjät muiden jäsenten joukosta. Merkki Käyttäjätyyppi Käyttäjätyypin piirteitä ~ Jäsen Rekisteröitynyt jäsen * Tilaaja Jäsen, joka on maksanut tilauksestaan, ja saanut näin lisäominaisuuksia, esimerkiksi käyttää critique-toimintoa, ja selata taidetta 120 kuvaa/sivu, kun peruskäyttäjällä tätä on rajoitettu 20:n. = Virallinen beta-testaaja Tilaaja, joka on osallistunut DeviantArtin beta-projektiin, saa kokeilla uusia ominaisuuksia ennen niiden virallista julkistamista ` Pitkäaikaisjäsen Jäsen, jonka ylläpito on valinnut muiden jäsenten joukosta syystä tai toisesta. Joskus syynä on taideansiot, joskus vain aktiivisuus DeviantArtin yhteisössä, ja sen eteenpäin vieminen ! Erotettu jäsen/Eronnut jäsen Jäsen joka on erotettu yli kuukaudeksi, yleensä lopullisesti. Tällainen jäsen ei saa laittaa kuvia DeviantArtiin, eikä lisätä kuvia suosikkeihin. Myös tilinsä poistaneet näytetään tällä merkillä. # Ryhmä Taide, tai sosiaalinen ryhmä DeviantArtissa. Julkaistu äskettäin, ensimmäisenä tätä käytti #HQ. Ylläpito @ Viestintäjärjestelmän ylläpitäjä Ryhmä ylläpitäjiä, jotka valvovat DeviantArtiin lähetettyjä viestejä ja piilottavat niitä tarvittaessa. Tähän ryhmään kuuluvat ovat itse hakeutuneet tähän, ja tekevät sitä ”vapaaehtoistyönä”. ¢ Luova ylläpito - ^ Näyttelyiden ylläpitäjä ”Vapaaehtoistyötä” tekevä jäsen, joka valvoo tiettyä kategoriaa DeviantArtin kaikista kategorioista. Esim. jokaisella valokuvauksen ala-kategorialla on oma ylläpitäjä, (Gallery moderator = GM). Heillä on oikeudet valita Daily Deviation- palkinnon saajat heidän omasta kategoriastaan. He myös vahtivat ettei esimerkiksi maalaustaiteen kategoriaan lipsahda valokuvausta. $ Ylläpitäjät (admin) DeviantArtilla töissä, IT-tuki, ja kaikkien muiden ylläpitäjien työt mitkä jäävät tekemättä jäävät näille. ==Lähteet== *http://help.deviantart.com/29/ *http://help.deviantart.com/106/ === Viitteet === ==Aiheesta muualla== *DeviantArtin kotisivut *DeviantArtin Suomi-yhteisö Luokka:Taidesivustot Luokka:Yhdysvaltalaiset verkkosivustot
Caroline Bonaparte

Maria Nunziata Carolina Buonaparte, Napolin kuningatar, Bergin ja Kleven ruhtinatar (25. maaliskuuta 1782, Ajaccio – 18. toukokuuta 1839, Firenze) tunnetaan paremmin nimellä Caroline Bonaparte oli Carlo Buonaparten ja Letizia Ramolinon seitsemäs lapsi ja kolmas tytär. Vuonna 1793 Caroline muutti perheen mukana Ranskaan vallankumouksen aikaan. Hän rakastui erääseen veljensä kenraaleista, Joachim Muratiin, jonka kanssa meni naimisiin 20. tammikuuta 1800. Kunnian- ja vallanhimoisesta Carolinesta tuli Bergin ja Kleven ruhtinatar 15. maaliskuuta 1806 ja miehensä mukana Napolin kuninkaan puoliso 1. elokuuta 1808. Napoleon II:n syntymä veljelleen ja hänen puolisolleen Marie-Louise d'Autrichelle vei kaiken toivon, että hänen poikansa Napoléon Achille Murat pääsisi Napoleonin seuraajaksi. Siten Caroline liittoutui Itävallan Klemens von Metternichin kanssa. Muratin teloittivat 1815 hänen kilpailijansa Ferdinand IV:n joukot, jolloin Caroline pakeni Itävaltaan. Hän kuoli Firenzessä. == Aiheesta muualla == * Napoleonin juonikas sisar Karolina, jonka kuolemasta tänä vuonna on kulunut 100 vuotta, Aamulehti, 10.09.1939, nro 243, s. 18, Kansalliskirjaston digitaaliset aineistot Luokka:Bonaparten suku Luokka:Vuonna 1782 syntyneet Luokka:Vuonna 1839 kuolleet
Lasku

Lasku on tosite tai ilmoitus, joka sisältää myydyn tuotteen tai palvelun tiedot sekä sovitun hinnan. Laskun kirjoittaa myyjä ostajalle. Lasku voi olla paperinen tai sähköinen. Lasku on liiketaloudellinen asiakirja, jonka on täytettävä arvonlisäverolain vaatimukset. Laskuun on usein kirjattu pankkimaksua varten tarvittavat tiedot, vaikka ne eivät varsinaisesti pakollisia tietoja olekaan. ==Laskutyypit== Laskulle on olemassa erilaisia käyttötarkoituksia. Yleisimmät laskutyypit: * Lasku – normaalilasku, jossa myyjä veloittaa ostajaa. Yleisin laskutyyppi. * Hyvityslasku – mikäli ostaja palauttaa tuotteen tai reklamoi toimituksesta ja myyjä hyväksyy rahasumman palautuksen tai myöntää hinnan alennuksen, kirjoittaa myyjä ostajalle hyvityslaskun. * Koontilasku – yhdelle laskulle on koottu laskutettavat erät useasta eri toimituksesta tai useampi alalasku niputetaan ja kokonaisloppusummasta tehdään koonti- eli yhteenvetolasku (alalaskuilla erittelyt, yhteenvetolaskulla vain loppusumma). * Itselasku () – ostajan myyjälle lähettämä lasku, jossa ostaja ilmaisee kuluttamansa tavaramäärän ja rahasumman, jonka aikoo maksaa. Itselaskun käyttöönoton edellytyksenä on huolellisesti määritetyt liiketoimintaprosessit. *Pro forma -lasku – tullausta ym. varten laadittu "näennäislasku", josta ilmenee tavaran arvo. ==Arvonlisäverollisen laskun tietosisältö Suomessa== Suomen arvonlisäverolain pykälä 209 b (325/2003) mainitsee laskun pakollisiksi laskumerkinnöiksi seuraavat: * laskun antamispäivä (laskupäivä) * juokseva tunniste (laskunumero) * myyjän arvonlisäverotunniste (Y-tunnus) * myyjän ja ostajan nimi ja osoite * tavaroiden tai palvelujen määrä ja luonne * tavaroiden toimituspäivä, palvelujen suorituspäivä tai ennakkomaksun maksupäivä * yksikköhinta ilman veroa * hyvitykset ja alennukset (jos eivät yksikköhinnassa) * veron peruste verokannoittain * verokanta * suoritettavan veron määrä. Tietyissä poikkeustapauksissa on laskuun merkittävä joitain lisätietoja. Toisaalta tietyissä poikkeustapauksissa laskulle on määritelty kevennetyt merkintävaatimukset. Verottajan mukaan yritys voi alkaa laskuttamaan vasta saatuan Y-tunnuksen. ==Katso myös== *EDI *Nettolaskutus *Verkkolasku ==Aiheesta muualla== *Laskutusvaatimukset arvonlisäverotuksessa (Verohallinto) Luokka:Liiketalous Luokka:Seulonnan keskeiset artikkelit
Samegrelo

Samegrelo (, mingreliksi სამარგალო, Samargalo) eli Mingrelia on historiallinen alue Georgian länsiosassa Mustanmeren rannikolla. Mustanmeren lisäksi Rioni-, Tskhenistsqali- ja Engurijoet toimivat alueen luonnollisina rajoina; pohjoisessa Samegrelo rajautuu Abhasian ja Svanetiaan, etelässä Guriaan ja idässä Imeretiin. Alueen pääkaupunki on lähellä Abhasian rajaa sijaitseva Zugdidi, toinen suuri keskus on satamakaupunki Poti. Samegrelo on tunnettu muun muassa Georgian teentuotantoalueena. Nykyään siellä asuu paljon Abhasian sotaa paenneita georgialaisia pakolaisia. Se muodostaa yhdessä ylemmän Svanetian kanssa Samegrelo ja Zemo Svanetin hallintoalueen (mkhare). == Historia == Samegrelo on saanut nimensä alueella asuvilta mingreleiltä, georgialaisten alaryhmältä. Antiikin aikaan Samegrelon aluetta hallitsivat Kolkhiin ja Egrisin valtakunnat. Alue liittyi yhdistyneeseen Georgian kuningaskuntaan 1000-luvulla ja joutui 1400-luvulla valtion hajotessa Osmanien valtakunnan vaikutuspiiriin säilyttäen kuitenkin tietynasteisen itsenäisyyden Samegrelon ruhtinaskuntana. Se joutui lopulta Venäjän hallintaan vuonna 1803, mutta pysyi Dadiani-suvun hallitsemana autonomisena ruhtinaskuntana aina vuoteen 1856 saakka. 1800-luvulla Samegrelo oli köyhää aluetta, jonka talonpojista suurin osa oli maaorjia, mutta aatelistokin oli vähävaraista. Maaorjuus lakkautettiin vuonna 1867. Neuvostokaudella Samegrelo tuli tunnetuksi Mingrelian tapauksen myötä vuosina 1951–1953, kun Josif Stalin, itsekin alun perin georgialainen, hyökkäsi mingrelitaustaista kilpailijaansa Lavrenti Berijaa vastaan. Puhdistus päättyi ilman tärkeimpien tavoitteiden saavuttamista Stalinin kuollessa. Neuvostoaikana monet Mustanmeren rannikon kaupungit olivat suosittuja lomakohteita, mutta Neuvostoliiton hajottua alue joutui Georgian sisällissodan kouriin. Georgian ensimmäinen presidentti, Samegrelosta kotoisin ollut Zviad Gamsakhurdia, osoittautui autoritaariseksi hallitsijaksi, sai vastaansa aseellisen kapinan ja joutui lopulta pakenemaan Tšetšeniaan. Samalla Abhasian sodan vuoksi Abhasiasta pakeni satoja tuhansia georgialaisia, joista monet olivat etnisiä mingreleitä. Alueelle oli muuttanut paljon mingreleitä neuvostokaudella. == Lähteet == == Aiheesta muualla == Luokka:Georgian historialliset maakunnat
Niels Kjærbølling

Niels Kjærbølling (11. lokakuuta 1806 – 2. tammikuuta 1871) oli tanskalainen arkkitehti, jonka tunnetuin työ on hänen suunnittelemansa Kööpenhaminan eläintarha. == Aiheesta muualla == * Gravsted.dk: Niels Kjærbølling Luokka:Tanskalaiset arkkitehdit Luokka:Vuonna 1806 syntyneet Luokka:Vuonna 1871 kuolleet
Élisa Bonaparte

Marie Anna Élise Bonaparte (13. tammikuuta 1777 Ajaccio – 7. elokuuta 1820 Triest), alun perin Maria Anna Elisa Buonaparte, oli Napoleon Bonaparten sisar ja vanhin Carlo Bonaparten ja Laetitia Bonaparten aikuiseksi selvinneistä tyttäristä. Marie Anna Élise Bonaparte meni naimisiin korsikalaisen aatelismies Pasquale Bacciochin kanssa ja he saivat neljä lasta. Ensimmäisen keisarikunnan aikaan hän oli keisarillisen perheen jäsen. Napoleon suhtautui myönteisesti Marie Anna Élisen eroon miehestään ja antoi hänelle maaliskuussa 1805 Piombinon ja kesäkuussa Luccan ruhtinaskunnan ja nimitti hänet 1809–1814 Toscanan suurherttuattareksi. Marie Anna Élise Bonapartella oli suuri vaikutus Italian asioihin. Hänen aviomiehensä kuitenkin palasi ja välit Napoleonin kanssa olivat ajoittain huonot, ja 1813–1814 hän juonitteli Joachim Muratin kanssa hänen asioissaan. Napoleonin syrjäyttämisen jälkeen Ferdinand III palautettiin Toscanan suurherttuaksi, ja Élisa vetäytyi Bolognaan ja Sant'Andreaan Triestin lähelle ”contessa di Compignanon” arvonimellä. Luokka:Bonaparten suku Luokka:Ranskalaiset henkilöt Luokka:Vuonna 1777 syntyneet Luokka:Vuonna 1820 kuolleet
Kemikaalivana

Kemikaalivana (engl. chemtrail) on salaliittoteoria, jonka mukaan jokin taho tarkoituksella ja salassa levittää huomattavia määriä kemikaaleja ilmakehään jostain huippusalaisesta syystä, kuten ilmaston muokkaamiseksi, ihmisten määrän vähentämiseksi, mielten manipuloinniksi tai aseiden testaamiseksi. Todisteena kemikaalivanoista on pidetty joidenkin lentokoneiden peräänsä jättämiä vanoja, sillä kaikki koneet eivät sellaisia jätä. Teoriaa pidetään yleisesti myyttinä, sillä tutkijoiden mukaan tiivistymisvanat ovat vesihöyryä. Kemikaalivanoja ei tule sekoittaa tiivistymisvanoihin (engl. contrail), jotka muodostuvat lentokoneiden pakokaasujen sisältämän vesihöyryn jäähtyessä. Normaalisti tiivistymisvana taas jäätyy näkymättömäksi, kuten auton pakokaasu talvella. Tiivistymisvanoja on esiintynyt 1930-luvulta saakka, kun lentokoneet pääsivät tarpeeksi korkealle, mutta kemikaalivanoihin uskovat väittävät näitä alkaneen ilmestyä vasta 1990-luvulla. Palgrave Communications -lehdessä julkaistun tutkimuksen mukaan kemikaalivanateoriat eivät ole totta, ja sen ovat todenneet sekä tieteentekijät että yhä useammat journalistiset tutkimukset. Silti 10 prosenttia yhdysvaltalaisista uskoo niihin ja toiset 20–30 prosenttia pitää niitä ”jossain määrin” tosina. Kemikaalivanaväitteisiin uskominen ei ole yhteydessä puoluekantaan eikä sen voimakkuuteen. == Suunnitelmat julkisista aerosolilevityksistä == Sosiaalisessa mediassa levitetyistä ilmastonmuokkausmaininnoista 60 prosenttia on salaliittoteorioita, ja näistä salaliittoteoriamaininnoista yli 90 prosenttia on tehty Twitterissä, vaikka kaikista ilmastonmuokkausmaininnoista vain 75 prosenttia on tehty Twitterissä. Sosiaalisen median nimettömyys helpottaa salaliittoteorioiden levitystä, ja Twitterissä toimii erityisen paljon anonyymejä botteja. Ilmatieteen laitos koordinoi Suomen Akatemian FICCA- ohjelmaan kuuluvaa COOL-projektia, jonka tarkoituksena on verrata stratosfääriin levitettävän aerosolin vaikutuksia mustan noen päästövähennyksiin ja merialueiden pilvien pisarakoon pienentämiseen merivedestä saatavien tiivistymisydinten avulla. Yhdysvalloissa rikkidioksidin suihkuttamista yläilmakehään on ollut suunnitteilla jo jonkin aikaa, ja joidenkin mukaan se olisi kaikista kustannustehokkain ratkaisu viilentää ilmastoa. Ilmassa leijuvat rikkidioksidihiukkaset voisivat heijastaa auringon säteitä takaisin avaruuteen, ja näin maapallo altistuisi pienemmälle valomäärälle, ja höyrystyminen hidastuisi. == Lähteet == == Aiheesta muualla == * Chemtrails: Real or Not? * Contrail Science * Mitä pirua päällemme oikein sumutetaan? -dokumentti * New Mexicans for Science and Reason – A Pilot’s View on Chemtrails * Goddard’s Journal – Contrail Analysis * Contrail science, its impact on climate and weather manipulation programs conducted by the United States and its allies * http://en.wikipedia.org/wiki/Operation_LAC Luokka:Tieteeseen ja tekniikkaan liittyvät salaliittoteoriat Luokka:Seulonnan keskeiset artikkelit
Radio On

Radio On oli Pohjanmaalla kuuluva radioasema. Asema soitti pääasiallisesti teknoa ja diskoa. Radio On:in taajuus oli 105,4. Radio lopetti toimintansa 2006 vuodenvaihteessa. Luokka:Pohjanmaa Luokka:Suomalaiset radioasemat
Slip of the Tongue

Slip of the Tongue on Whitesnaken vuonna 1989 julkaistu yhdeksäs studioalbumi. Levyllä toimii kitaristina Steve Vai. Alun perin oli tarkoitus, että levyllä soittaisi kitaraa Adrian Vandenberg, mutta hän loukkasi kätensä ennen studiosessioita. Albumia myytiin yli neljä miljoonaa kappaletta, joskin se jäi kaupallisesti edellisen studioalbumin 1987:n varjoon. Alun perin vuoden 1980 Ready an' Willing -albumilla julkaistu ”Fool for Your Loving” äänitettiin uudelleen ja julkaistiin singlenä. Myös muun muassa kappaleet ”The Deeper the Love” ja ”Now You’re Gone” julkaistiin singlenä. ==Kappaleet== *Kaikki kappaleet kirjoittaneet David Coverdale ja Adrian Vandenberg, ellei toisin mainita. # # # # # # # # # # ==Singlet== *”Fool for Your Loving 89” (1989) *”Slip of the Tongue” (1989) *”The Deeper the Love” (1990) *”Now You're Gone” (1990) *”Slow Poke Music” (1990) ==Kokoonpano== ===Whitesnake=== *David Coverdale – laulu *Steve Vai – kitara *Adrian Vandenberg – kitara (maininta kansilehdessä, mutta ei soita albumilla) *Rudy Sarzo – basso *Tommy Aldridge – rummut ===Vierailijat=== *Glenn Hughes – taustalaulu *Tommy Funderburk – taustalaulu *Richard Page – taustalaulu kappaleessa "Now You're Gone" *Don Airey – kosketinsoittimet ==Arvostelut== *Allmusic () linkki *Rolling Stone () linkki == Lähteet == Luokka:Whitesnaken albumit Luokka:Vuoden 1989 albumit Luokka:Glam metal -albumit
Wen Jiabao

Wen Jiabao (, s. 15. syyskuuta 1942) on Kiinan kansantasavallan entinen pääministeri maaliskuusta 2003 maaliskuuhun 2013. Hän on ollut parhaillaan kolmantena arvoasteikossa KKP:n politbyroon pysyvän komitean jäsenä. Wen on koulutukseltaan geologi. Huhtikuussa 2006 pääministeri Wen Jiabao myönsi, että talouskasvu mihin hintaan hyvänsä oli väärin. Sairaalakäynnit kasvoivat 30 % savusumun vuoksi ja lapsia pyydettiin pysymään sisällä oman turvallisuutensa vuoksi.Paul Brown, Global Warming, The last chance for change, Lontoo 2006, s. 30 ==Lähteet== == Aiheesta muualla == Luokka:Kiinan kansantasavallan johtajat Luokka:Vuonna 1942 syntyneet Luokka:Elävät henkilöt
Pauline Bonaparte

Pauline Bonaparte (alk. Maria Paola Buonaparte); (20. lokakuuta 1780 Ajaccio, Korsika – 9. kesäkuuta 1825 Firenze) oli Ranskan keisari Napoleonin nuorempi sisar. == Suku == Pauline Bonaparte oli Carlo ja Laetitia Bonaparten toiseksi nuorin tytär. Hänellä oli seitsemän sisarusta: keisari Napoléon Bonaparte, Élisa Bonaparte, Westfalenin kuningas Jérôme Bonaparte, Espanjan kuningas Joseph Bonaparte, Napolin kuningatar Caroline Bonaparte, Lucien Bonaparte ja Hollannin kuningas Ludvig I (Louis Bonaparte). Hänen on sanottu olleen iloisin ja kaunein Bonaparten sisaruksista. == Avioliitot == Pauline Bonaparten naitti hänen veljensä Napoléon kenraalilleen Charles Leclercille vuonna 1797. Hän seurasi tätä vuonna 1801 Saint-Dominguelle. Leclerc kuoli Haitissa keltatautiin vuonna 1802 ja murheen murtama Pauline palasi miehensä arkun ja poikansa Dermide Louis Napoléon Leclercin (1798–1804) kanssa Ranskaan. Hän nai sukunsa painostamana prinssi Camillo Borghesen (1775–1832) vuonna 1803 ja muutti Roomaan. Kyllästyttyään puolisoonsa hän palasi pian Pariisiin, jossa hänen käytöksensä aiheutti skandaaleja, hänellä oli suhde mm. Niccolò Paganiniin. Pauline piti salonkia Pariisissa ja Roomassa ja poseerasi vuonna 1805 alasti Antonio Canovan sohvalla makaavan Venus-patsaan mallina. == Herttuatar == Vuonna 1806 Pauline sai itselleen Guastallan herttuakunnan. Hän myi sen kuitenkin Parman herttuakunnalle kuudesta miljoonasta frangista ja menetti arvonimensä. Hänen suhtautumisen veljensä Napoleonin uuteen puolisoon Marie Louiseen johti hänen karkottamiseensa hovista vuonna 1810. Pauline myi kaiken ja matkusti vuonna 1814 äitinsä kanssa Elballe, jossa hän oli ainut Napoleonia tavannut sisarus. Hän ilmoitti myös haluavansa seurata veljeään karkotukseen Saint Helenalle. Pauline Bonaparte kuoli vatsassa olevaan syöpään 44-vuotiaana vuonna 1825 Palazzo Salviati-Borghesessa Firenzessä. ==Lähteet== Luokka:Bonaparten suku Luokka:Vuonna 1780 syntyneet Luokka:Vuonna 1825 kuolleet
Restless Heart

Restless Heart on Whitesnake-yhtyeen vuonna 1997 julkaistu albumi. Albumin esittäjäksi on merkitty ”David Coverdale & Whitesnake”, sillä alun perin albumin oli tarkoitus olla David Coverdalen soololevy. ==Kappaleet== # # # # # # # # # # # ==Kokoonpano== *David Coverdale – laulu *Adrian Vandenberg – kitara *Brett Tuggle – kosketinsoittimet, taustalaulu *Guy Pratt – basso *Denny Carmassi – rummut ===Vierailijat albumilla=== *Tommy Funderburk – taustalaulu *Beth Anderson – taustalaulu *Maxine Waters – taustalaulu *Elk Thunder – huuliharppu Luokka:Vuoden 1997 albumit Luokka:Whitesnaken albumit
At Sixes and Sevens

__NOTOC__ At Sixes and Sevens on Sirenian esikoisalbumi, joka julkaistiin 13. elokuuta 2002. == Kappaleet == # # # # # # # # # == Arvostelut == * AllMusic: Allmusic review * Imperiumi: 9+/10 * Metal Rules: Metal Rules: Album review == Lähteet == ==Aiheesta muualla== * * Luokka:Vuoden 2002 esikoisalbumit Luokka:Sirenian albumit
An Elixir for Existence

__NOTOC__ An Elixir for Existence on Sirenian toinen studioalbumi, joka julkaistiin 3. elokuuta 2004. == Kappaleet == # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Metal Storm: Metal Storm: Album review == Lähteet == ==Aiheesta muualla== * * Luokka:Sirenian albumit Luokka:Vuoden 2004 albumit
Sirenian Shores

__NOTOC__ Sirenian Shores on Sirenian EP-levy, joka julkaistiin 11. lokakuuta 2004. == Kappaleet == # # # # # == Arvostelut == * Imperiumi.net: Imperiumi.net: Levyarvio * Metal Storm: 6.6/10Metal Storm: Album review == Lähteet == ==Aiheesta muualla== * * Luokka:Sirenian albumit Luokka:Vuoden 2004 EP:t
The Triumph of Steel

The Triumph of Steel on Manowarin seitsemäs albumi, joka julkaistiin vuonna 1992. ==Kappaleet== 1\. Achilles, Agony and Ecstasy in Eight Parts (DeMaio) – 28.38 : Prelude :I. Hector Storms The Wall :II. The Death of Patroclus :III. Funeral March :IV. Armor Of The Gods :V. Hector's Final Hour :VI. Death Hector's Reward :VII. The Desecration of Hector's Body ::Part 1 ::Part 2 :VIII. The Glory of Achilles 2\. Metal Warriors (Brothers of Metal part one) (DeMaio) – 3.54 3\. Ride The Dragon (DeMaio - Shankle) – 4.33 4\. Spirit Horse of the Cherokee (DeMaio) – 6.02 5\. Burning (DeMaio - Shankle) – 5.10 6\. The Power of Thy Sword (DeMaio) – 7.51 7\. The Demon's Whip (DeMaio - Shankle) – 7.50 8\. Master of the Wind (DeMaio - Shankle) – 5.27 ==Kokoonpano== *Eric Adams - laulu *David Shankle - kitara *Joey DeMaio - basso *Rhino - Drums of Doom ==Tuotanto== *Avustava tuottaja John Pettigrass *Editointi: Air Waves, Chicago *Miksaus: C.R.C., Chicago *Masterointi: Iron Weinburg Masterdiskillä, New Yorkissa ==Aiheesta muualla== *kuuntelijoiden arvosteluja levystä amazon.comissa * * Luokka:Manowarin albumit Luokka:Vuoden 1992 albumit
Jalkapallon Euroopan-mestaruuskilpailut 2000

Vuoden 2000 jalkapallon Euroopan-mestaruuskilpailut järjestettiin Belgiassa ja Alankomaissa. Välieriin selviytyivät Italia, Ranska, Portugali ja Alankomaat. Italia ja Ranska kohtasivat loppuottelussa, jonka Ranska voitti maalein 2–1 jatkoajan kultaisella maalilla. == Stadionit == Rotterdam Amsterdam Bryssel Brugge Stadion Feijenoord Kapasiteetti: 51,177 Amsterdam ArenA Kapasiteetti: 52,140 Kuningas Baudouinin stadion Kapasiteetti: 50,122 Jan Breydel Stadium Kapasiteetti: 30,000 Eindhoven Arnhem Liège Charleroi Philips Stadion Kapasiteetti: 33,500 Gelredome Kapasiteetti: 30,082 Stade Maurice Dufrasne Kapasiteetti: 30,023 Stade du Pays de Charleroi Kapasiteetti: 30,000 == Ottelut == === A-lohko === * – 1–1 * – 3–2 * – 1–0 * – 1–0 * – 3–2 * – 3–0 Jatkoon Portugali ja Romania. === B-lohko === * – 2–1 * – 2–1 * – 0–0 * – 2–0 * – 2–0 * – 2–1 Jatkoon Italia ja Turkki. === C-lohko === * – 1–0 * – 3–3 * – 2–1 * – 1–0 * – 0–0 * – 4–3 Jatkoon Espanja ja Jugoslavia. === D-lohko === * – 1–0 * – 3–0 * – 2–1 * – 3–0 * – 2–0 * – 3–2 Jatkoon Alankomaat ja Ranska. === Puolivälierät === === Välierät === === Loppuottelu === == Parhaat maalintekijät == 5 maalia * Patrick Kluivert * Savo Milošević 4 maalia * Nuno Gomes 3 maalia * Thierry Henry * Sérgio Conceição * Zlatko Zahovič == Aiheesta muualla == * YLE Elävä arkisto: Jalkapallon EM-finaali 2000 (audio) 2000 Euroopan-mestaruuskilpailut 2000 Euroopan-mestaruuskilpailut 2000 Euroopan-mestaruuskilpailut Luokka:Rotterdamin urheilu Luokka:Amsterdamin urheilu Luokka:Eindhovenin urheilu Luokka:Brysselin urheilu
Pete Riski

Pete Riski (s. 9. tammikuuta 1974 Rovaniemi) on suomalainen palkittu elokuvaohjaaja. Hän on tehnyt muun muassa Lordin musiikkivideoita ja on Lordi- yhtyeen laulajan, Mr. Lordin pitkäaikainen ystävä. Vuonna 2007 hän ohjasi ensimmäisen kokopitkän elokuvansa, Mr. Lordin ja itsensä ideoiman Dark Floors -kauhuelokuvan. Pete Riski on freelanceohjaaja. Häntä edustavat Rattling Stick Englannissa ja Euroopassa, Sons and Daughters Kanadassa ja Directors Guild Suomessa. == Valikoitu filmografia == ===Musiikkivideot=== * Greenhouse A.C. – Not yet, not again (she said) * Nylon Beat – Viimeinen * Nylon Beat – Seksi vie ja taksi tuo * Nylon Beat – Syytön * Come Inside – Hold Me Now * Z-MC: The Drum & The Bass * Waldo’s People – U Drive Me Crazy * Waldo’s People – 1000 Ways * Jonna Tervomaa – Yhtä en saa * Egotrippi – Koivuniemen herra * Paleface – The Ultimate Jedi Mind Trick – Episode IV * Lordi – Would You Love a Monsterman? * Lordi – Devil is a Loser * Lordi – Blood Red Sandman * Lordi – Hard Rock Hallelujah * Lordi – It Snows In Hell * Lordi – Who's Your Daddy * Husky Rescue – New Light Of Tomorrow * Husky Rescue – Caravan * Husky Rescue – They Are Coming * Negative – End of The Line ===Elokuvat=== * Dark Floors – The Lordi Motion Picture (ensi-ilta 8. helmikuuta 2008) ===Televisio=== * Bullets * Renki == Lähteet == * http://yle.fi/musiikki/musavideokuukausi/ohjaaja-pete-riski == Aiheesta muualla == * www.peteriski.com Luokka:Mainoselokuvaohjaajat Luokka:Suomalaiset musiikkivideo-ohjaajat Luokka:Suomalaiset elokuvaohjaajat Luokka:Vuonna 1974 syntyneet Luokka:Elävät henkilöt
Harjoitusyritys

Harjoitusyritys on opiskelijoiden perustama oikeaa yritystoimintaa jäljittelevä yritys, jonka taustalla ja tukena toimii todellinen yritys. Harjoitusyritykset käyvät keskenään kauppaa maailmanlaajuisessa harjoitusyritysverkossa, joka käsittää yli 40 maata ja tuhansia harjoitusyrityksiä. Toiminnan tavoitteena on opettaa oma-aloitteisuutta ja itsenäisyyttä sekä antaa yrityksen perustamiseen ja toimintaan liittyvää osaamista. Harjoitusyritysten kansainvälinen verkosto on nimeltään EUROPEN. Suomessa toimintaa ylläpitää FINPEC. ==Aiheesta muualla== *Harjoitusyrityksistä opetusministeriön sivulla *FINPEC *EUROPEN Luokka:Koulutus Luokka:Yritystoiminta Luokka:Yrittäjyys
Gaudeamus igitur

De Brevitate vitae eli alkusanojensa mukaan tunnetummin Gaudeamus igitur on vanha latinankielinen juomalaulu, joka on noussut yliopistoyhteisön ja erityisesti akateemisen nuorison tunnussävelmäksi. Osa sen säkeistöistä (2. ja 3.) on peräisin jo keskiajalta, mutta suurin osa säkeistöistä juontaa juurensa Christian Wilhem Kindlebenin vuonna 1781 julkaisemaan nuottikirjaan Studentlieder. Todennäköistä on, että sanat olivat muodostuneet jo hieman aiemmin. Suomenkieliset sanat ovat kieliasustaan päätellen 1800-luvun loppupuolelta. Suomessa laulu kuuluu erityisesti lukioiden ylioppilasjuhliin sekä yliopistojen juhliin, erityisesti valmistumisjuhliin. Laulun sanat lauletaan yleensä latinaksi. Suomenkielisiä sanoja lauletaan nykyään melko harvoin. Yleensä latinankielisistäkin lauletaan vain ensimmäinen ja neljäs säkeistö. Erikoisuutena mainittakoon, että teekkareilla on joskus tapana laulaa neljännessä säkeistössä: "Vivat polytechnicum! Vivant professores", mikä viittaa Teknillisen korkeakoulun edeltäjän, Polyteknillisen opiston latinankieliseen nimeen. Gaudeamus igiturin säveltä on lainattu Johannes Brahmsin orkesteriteoksessa Akateeminen juhla-alkusoitto. ==Katso myös== *Yliopisto *Ylioppilastutkinto *Opiskelijalaulu ==Lähteet== === Viitteet === == Aiheesta muualla == *Lukuisia eri kielisiä versioita laulusta *Puolalainen historia aiheesta *Itävaltalainen historia aiheesta Luokka:Musiikkikappaleet Luokka:Yliopistokulttuuri
Könemann

Könemann Verlagsgesellschaft mbH on saksalainen kirjankustantamo, jonka toimipaikka on Kölnissä. Se perustettiin vuonna 1993. Könemann ajautui konkurssiin 2001, jonka jälkeen Tandem Verlag osti yrityksen. ==Aiheesta muualla== *www.koenemann.com – yrityksen kotisivut Luokka:Saksalaiset kirjankustantamot
Operaatio Taifuuni

Operaatio Taifuuni () oli Saksan sodanjohdon suunnitelma Moskovan valtaamiseksi toisessa maailmansodassa. Operaation täytäntöönpano oli keskustan armeijaryhmän harteilla ja alkuperäisen operaatio Barbarossan suunnitelman mukaan Moskova oli valloitettava lokakuun puolessavälissä. Adolf Hitler antoi valtuutuksen operaatiolle 6. syyskuuta 1941 päivätyllä Führerin käskyllä n:o 35 ja marsalkka Fedor von Bock antoi omat alustavat käskynsä 16. syyskuuta.Beevor 2012, 240 Operaation alku viivästyi, sillä siihen varattua Saksan 4. panssariryhmää oli tarvittu Leningradin suunnalla odotettua pitempään.Beevor 2012, 271 Operaatio käynnistyi 30. syyskuuta marsalkka Guderianin Saksan 2. panssariryhmän hyökkäyksellä Orjolia (Orel) kohti.Beevor 2012, 272 Guderianin etujoukot saavuttivat tavoitteensa illalla 3. lokakuuta. Pohjoisempana Saksan 3. ja 4. panssariryhmä saartoivat marsalkka Budjonnyin viisi armeijaa ja kohtasivat Vjazmassa. Muodostuneissa moteissa oli saarroksissa yli 700 000 puna-armeijan sotilasta. Stalin komensi marsalkka Georgi Žukovin palaamaan Leningradista Moskovaan selvittämään tilannetta.Beevor 2012, 273–274 Alkava kelirikko (venäjäksi rasputitsa, rospuutto) alkoi hidastaa saksalaisten etenemistä. Nämä olivat aliarvioineet keliolosuhteiden vaikutukset moottoroitujen joukkojen etenemiseen ja huollon toimintaan.Beevor 2012, 275, 278 Neuvostoliittolaiset puolestaan pyrkivät estämään joukkojensa pakoa moteista NKVD-joukkojen käskyllä ampua tai lähettää pakenijat rangaistuspataljooniin.Beevor 2012, 275 Joulukuun alussa alkoi keskustan armeijaryhmän johdolle käydä selväksi, ettei Moskovan valloitus onnistuisi heikentyneillä joukoilla kahdenkymmenen asteen pakkasessa ja huonon sään estäessä ilmavoimien toiminnan. Beevor 2012, 284 ==Lähteet== * ===Viitteet=== == Aiheesta muualla == * Taifuuni
Operaatio Saturnus

Operaatio Saturnus tai operaatio Pikku-Saturnus oli Neuvostoliiton puna- armeijan operaatio joulukuusta 1942 helmikuuhun 1943 itärintamalla, jonka tarkoitus oli akselivaltain joukkojen motittaminen Kaukasiaan Stalingradin taistelussa saavutettua etua hyväksi käyttäen. 19. marraskuuta 1942 Neuvostoliiton suorittamassa operaatio Uranuksessa kukistettiin Romanian 3. armeija ja 4. armeija ja yli 300 000 saksalaissotilasta saatiin motitettua Stalingradiin. Saksalaiset yrittivät vapauttaa mottiin joutuneen 6. armeijan operaatio Talvimyrskyssä. Vastauksena tähän Neuvostoliitto käynnisti vastahyökkäyksen 16. joulukuuta 1942 jossa puna-armeijan 1. ja 3. kaartin armeija piirittivät 130 000 Italian 8. armeijan sotilasta Donin lähistölle edeten Millerovoa kohti. Kahden viikon taisteluiden jälkeen puna-armeija mursi italialaisten puolustuksen. Etelässä Neuvostoliiton 28. armeija ja 51. armeija yrittivät piirittää Saksan 1. panssariarmeijan, joka myöhemmin onnistui vetäytymään Kubanin alueelle. Jouluaattona 24. panssarirykmentin joukot etenivät Tatsinskajan lentokentälle katkaisten saksalaisten lentokuljetukset Stalingradiin 28. joulukuuta. Manstein veti joukkonsa Kotelnikovoon 29. joulukuuta jättäen Stalingradiin jääneet joukot oman onnensa nojaan. Saksan 6. armeija antautui 2. helmikuuta 1943. Myöhemmin 13. tammikuuta 1943 puna- armeija tuhosi Unkarin 2. armeijan Svobodan lähistöllä. Saksan 2. armeija onnistui vetäytymään taisteluista. Italian 8. armeijan vuoristodivisioonat kukistettiin lähes täysin, vaikka osa joukoista onnistui murtautumaan Nikolajevkan taistelussa saksalaisten linjojen luo Harkovaan. Maaliskuussa 1943 puna-armeija oli edennyt Donetsin altaan alueille Ukrainaan. Saksalaiset onnistuivat myöhemmin torjumaan puna-armeijan hyökkäyksen kolmannessa Harkovan taistelussa. Luokka:Neuvostoliiton talvihyökkäys 1942–1943 Luokka:Vuoden 1942 sotahistoria
LAPD (täsmennyssivu)

LAPD tai L.A.P.D. on lyhenne, joka voi tarkoittaa seuraavia: * Los Angelesin poliisi (engl. Los Angeles Police Department, LAPD) * Link Access Protocol on D-Channel, matkapuhelinviestinnässä käytetty merkinantoprotokolla. * L.A.P.D., yhdysvaltalainen yhtye * Large Plasma Device, plasman tutkimiseen käytettävä kone Kalifornian yliopistossa, Los Angelesissa (UCLA) * L.A.P.D., yhdysvaltalaisen punkyhtye The Offspringin kappale * LAPD: Life On the Beat, yhdysvaltalainen tositelevisiosarja * Future Cop: LAPD, videopeli
Los Angelesin poliisi

thumb|LAPD:n Hollywoodin osaston poliiseille myönnetty tähti Hollywood Walk of Famella. Los Angelesin poliisilaitos () on Los Angelesin poliisivoimat, jossa työskentelee yli 9 000 poliisia ja 3 000 siviiliä. Suojeltava alue on laajuudeltaan 1 225 km² ja alueella asuu noin neljä miljoonaa ihmistä. Se on New Yorkin ja Chicagon poliisilaitosten jälkeen kolmanneksi suurin poliisilaitos Yhdysvalloissa. == Aiheesta muualla == * http://www.lapdonline.org/ Luokka:Los Angeles Luokka:Yhdysvaltain poliisitoimi Luokka:Kalifornian laki
Korsunin motti

Korsunin motti oli talvella 1944 Saksan Etelän armeijaryhmän ja puna-armeijan 1. ja 2. Ukrainan rintaman välillä käyty taistelu. Puna-armeija onnistui motittamaan kuusi saksalaista divisioonaa Korsunin ja Tšerkasyn kaupunkien liepeille, mutta saksalaisten onnistui murtautua motista kärsien raskaita tappioita. Luokka:Toisen maailmansodan itärintaman taistelut Luokka:Vuoden 1944 sotahistoria
Mira Furlan

Mira Furlan (7. syyskuuta 1955 Zagreb, Jugoslavia – 20. tammikuuta 2021) oli kroatialainen näyttelijä, joka muistetaan etenkin Minbarin suurlähettilään Delennin roolista televisiosarjassa Babylon 5. Myöhemmin hän näytteli salaperäistä Danielle Rousseauta televisiosarjassa Lost. Vanhassa kotimaassaan Furlan osallistui yli 40 tuotantoon vuosien 1977–1991 välisenä aikana sekä Kroatiassa että Serbiassa. Furlan oli naimisissa serbialaisen ohjaajan Goran Gajićin kanssa. Heillä on yksi lapsi (s. 1998). Jugoslavian hajottua Furlan sai potkut Kroatian kansallisteatterista, koska jatkoi näyttelemistä myös belgradilaisessa teatteriproduktiossa. Tämän seurauksena perhe päätti muuttaa Yhdysvaltoihin marraskuussa 1991. Furlan kuoli kotonaan Los Angelesissa 20. tammikuuta 2021 Länsi-Niilin viruksen aiheuttamien komplikaatioiden seurauksena. ==Lähteet== == Aiheesta muualla == * Mira Furlanin virallinen sivusto * Luokka:Kroatialaiset näyttelijät Luokka:Vuonna 1955 syntyneet Luokka:Vuonna 2021 kuolleet
Final Fantasy XI

Final Fantasy XI () on Squaren (nyk. Square Enix) kehittämä ja julkaisema MMORPG-videopeli. Peli on julkaistu alun perin 2002 PlayStation 2-pelikonsolille ja Windowsille. Peli pohjautuu Final Fantasy -pelisarjaan. Tarina kertoo Vana'diel-nimisestä maailmasta, jossa pelaajat vahvistavat hahmojaan ja suorittavat tehtäviä. Peli on sarjan ensimmäinen MMO-peli. == Aiheesta muualla == * Virallinen Final Fantasy XI -sivusto Luokka:Final Fantasy -pelit Luokka:MMORPG-pelit Luokka:Vuoden 2002 videopelit Luokka:PlayStation 2 -pelit
Marko Antila

Marko Antila on suomalainen tuottaja-ohjaaja. Hän valmistui Tampereen Taiteen ja Viestinnän oppilaitoksesta 1995, minkä jälkeen hän työskenteli uransa alussa televisiossa muun muassa Jyrki-nuortenohjelman ensimmäisenä ohjaajana, ohjasi kymmeniä musiikkivideoita ja tv-ohjelmia, kuten Pelastakaa Sotamies Hytönen. (archive.org) Antila siirtyi 1998 mainoselokuvien pariin ja on ohjannut satoja mainoselokuvia sekä voittanut useita alan palkintoja, kuten Cresta, Fab, Voitto, Vuoden Huiput ja Muuvi. Tuottajaksi hän siirtyi vuonna 2007. Antila ja Yrjö Nieminen perustivat vuonna 2009 elokuvatuotantoyhtiö Mjölkin. Aku Louhimiehen ohjaama 8-pallo oli ensimmäinen Antilan tuottama pitkä elokuva ja sai ensi-iltansa helmikuussa 2013. Keväällä 2015 Antila perusti yhdessä Mikko Räisäsen ja Rane Tiukkasen kanssa tarinankerrontayhtiö Lucy Loves Storiesin jossa hän toimii vastaavana tuottajana.. Lucy Loves Stories on voittanut mm. perustamisvuonna Voitto-kilpailussa Grand Prix -palkinnon sekä vuonna 2017 Vuoden tuotantoyhtiö -palkinnon. Antila on toiminut vastaavana tuottajana/tuottajana tv-mainosten lisäksi mm. Tv- sarjoissa "Mieheni Vaimo"sekä "Utö" ,että elokuvissa "Susikoira Roi" ja "Valoa Valoa Valoa". == Lähteet == Luokka:Mainoselokuvaohjaajat Luokka:Suomalaiset elokuvaohjaajat Luokka:Elävät henkilöt Luokka:Tuottajat Luokka:Suomalaiset televisiotuottajat Luokka:Suomalaiset elokuvatuottajat
Grillifilms

Grillifilms on helsinkiläinen mainoselokuviin erikoistunut tuotantoyhtiö. Sen perustivat vuonna 2006 Kaivopuiston Grilli -nimisenä Marko Antila, Mirsa Kaartinen, Pete Riski, Olli Rönkä, Hanna Tuovio ja Mikko Tuovio. Yhtiön toimitusjohtajana on vuodesta 2007 toiminut Hanna Tuovio. Yhtiön nimi muutettiin Grillifilms Oy:ksi 1. huhtikuuta 2008. Yhtiön vakituisina ohjaajina ovat toimineet Marko Antila, Viljami Eronen, Misko Iho, Vesa Manninen, Pete Riski, Olli Rönkä ja Juuso Syrjä. Grillifilms on voittanut useita kotimaisia ja kansainvälisiä palkintoja. Merkittävimpiä näistä ovat A-klinikkasäätiön Lasinen Lapsuus -toiminnan Hirviöt-filmi (Cannes Gold Lion 2014) ja McDonald's Sankarit (Voitto Grand Prix 2014) ohjaajana Mikko Lehtinen ja tuottajana Petteri Lehtinen, sekä Radio Novan Rockin' Sparrow (Moscow Gold 2006 ja Golden Drum Silver 2006) ja Oululaisen Reilu leipä -filmisarja (Eurobest Bronze 2008 ja Cresta Winner 2009) ohjaajana Pete Riski ja tuottajana Hanna Tuovio. Yhtiö aloitti toimintansa vuonna 2006 Elohopea-filmin ja Filmitallin fuusioituessa keskenään. Elohopea-filmillä ja Filmitallilla on pitkät perinteet suomalaisessa mainoselokuvien tuotannossa. Elohopea-filmi on perustettu jo vuonna 1973 ja Filmitalli vuonna 1974. Grillifilms oli osa Moskito Televisionin ympärille syntynyttä Nice Entertainment Groupia, jonka osakkeista 87 prosenttia myytiin syyskuussa 2013 ruotsalaiselle Modern Times Groupille, myöhemmin Nordic Entertainment Group, jonka Fremantle osti syyskuussa 2021. == Lähteet == == Aiheesta muualla == * Grillifilmin kotisivut. Luokka:Mainosyhtiöt Luokka:Suomalaiset tuotantoyhtiöt Luokka:Suomalaiset elokuvayhtiöt
Ouriquen taistelu

Ouriquen taistelu oli myöhemmän Portugalin kuningas Alfonson johdolla muslimeja vastaan käyty taistelu Iberian niemimaalla perinteen mukaan 25. heinäkuuta 1139. Taistelusta tiedetään sinänsä hyvin vähän mitään varmaa, mutta Alfonso otti sen jälkeen arvonimen rex eli kuningas. Alfonsoa pidetään näin Portugalin kuningaskunnan perustajana. == Tausta == Portugalin myöhempi hallitsija Alfonso oli alun perin vain yksi Leónin kuningaskunnan alaisista hallitsijoista. Hänen maihinsa kuuluivat alueet Minhojoelta al-Andalusin rajalle saakka. Vuonna 1131 hän oli siirtänyt hovinsa Guimarãesista Coimbraan, jossa hän alkoi keskittyä valtaamaan muslimien hallitsemia alueita etelässä. == Taistelu == Vuonna 1139 käydyn Ouriquen taistelun yksityiskohdista tiedetään hyvin vähän mitään varmaa. Esimerkiksi taistelupaikasta on esitetty useita eri näkemyksiä. Joitakin ehdotettuja paikkoja ovat esimerkiksi nykyiset Extremaduran tai Baixo Alentejon alueet. Joskus on esitetty myös jopa alueita Kastilian puolella. Luonteeltaan taistelu on saattanut olla razia eli ryöstö- tai hävitysretki vihollisen maille, tai se on saattanut olla osa määrätietoisempaa yritystä vallata alueita. Kansanperinteen mukaan taistelu käytiin 25. heinäkuuta eli reconquistan pyhimys Santiago Matamoroksen muistopäivänä. Perinteisen näkemyksen mukaan Portugalin kuningas vei voiton taistelussa Jeesuksen ilmestyttyä hänelle. == Seuraukset == Ouriquen taistelusta tuli Alfonson voitoista tunnetuin, ja se sai nopeasti suuren symboliarvon. Alfonso alkoi taistelun suorana seurauksena käyttää arvonimeä rex eli kuningas aikaisempien arvonimien infante tai principe sijaan, vaikka häntä ei koskaan varsinaisesti kruunattukaan. Häntä pidetään silti yleisesti Portugalin kuningaskunnan perustajana. Alexandre Herculanon esitys taistelusta pelkkänä pienenä yhteenottona ilman Jeesuksen väliintuloa teoksessa História de Portugal (1846) aiheutti aikanaan huomattavan sanasodan Portugalissa. == Lähteet == == Aiheesta muualla == Luokka:1139 Luokka:Portugalin taistelut Luokka:Reconquista
Minho

Minho (Miño galegoksi ja espanjaksi) on Galician pisin joki. Se on 340 kilometriä pitkä. Joki virtaa 80 kilometriä Espanjan ja Portugalin rajalla. Minhon alkulähde sijaitsee noin 50 kilometriä pohjoiseen Lugosta. Joki laskee Atlantin valtamereen lähellä Caminhaa. Luokka:Espanjan joet Luokka:Portugalin joet * Luokka:Espanjan ja Portugalin raja Luokka:Galicia Luokka:Rajajoet
Gil Eanes

Gil Eanes (s. 1395) oli 1400-luvun portugalilainen merenkulkija ja tutkimusmatkailija. Hän oli Henrik Purjehtijan palveluksessa. Eanes teki lukuisia matkoja Afrikan rannikolle. Hän saavutti Kanariansaaret vuonna 1433. Eanes löysi myös ensimmäisenä kulkukelpoisen tien Cabo Bojadorin ohitse vuonna 1434. Tämä aloitti portugalilaisten tutkimusmatkailijoiden laajat Afrikan tutkimukset. == Lähteet == == Aiheesta muualla == Luokka:Portugalilaiset tutkimusmatkailijat Luokka:Vuonna 1395 syntyneet Luokka:1400-luvulla kuolleet
Lissabonin tuomiokirkko

200px|thumb|Lissabonin tuomiokirkon julkisivu Lissabonin tuomiokirkko () on Lissabonin vanhin kirkko. Sen rakentaminen aloitettiin 1147. Rakennusta on korjailtu useita kertoja ja se on selvinnyt monista maanjäristyksistä, varsinkin vuosina 1344 ja 1755.Lisbon Cathedral Scared Destination Kirkko on nykyisin sekoitus erilaisia arkkitehtonisia tyylejä. == Lähteet == Luokka:Lissabonin rakennukset ja rakennelmat Luokka:Lissabonin historia Luokka:Portugalin kirkot Luokka:Katedraalit Luokka:Kivikirkot
Normihierarkia

Normihierarkia (myös säädöshierarkia tai hierarkiaoppi) on oikeusnormeihin, erityisesti kirjoitetussa muodossa oleviin normeihin liittyvä ajatus normien porrasteisuudesta. Ajatuksen normihierarkiasta kehittivät itävaltalaiset oikeustieteilijät Adolf Julius Merkl ja Hans Kelsen 1900-luvun alkupuolella,Siltala 2010, s. 46Husa, Jyränki 2021, s. 91–92 ja se on hyväksytty useiden maiden perustuslaeissaSiltala 2010, s. 45. Normihierarkian mukaan hierarkkisesti alemmanasteisen säädöksen oikeudellinen pätevyys perustuu aina ylemmänasteisen säädöksen antamaan norminantovaltuutukseen.Siltala 2010, s. 147 Alempi oikeudellinen säädös ei saa olla ristiriidassa ylemmän kanssa, ja mahdollisessa ristiriitatilanteessa ylempi säädös syrjäyttää alemman. Oikeusjärjestys nähdään ykseytenä, jossa minkä tahansa normin tuottaminen ja siten myös tämän normin voimassaolo on palautettavissa ylempään normiin.Husa, Jyränki 2021, s. 92 Normihierarkia näkyy oikeusjärjestelmässä yhtäältä oikeussääntöjen tuottamisessa ja toisaalta oikeussääntöjen soveltamisessa.Husa, Jyränki 2021, s. 93 Normihierarkia on luonteeltaan ideaalimalli, joka tuskin missään oikeusjärjestelmässä toteutuu sellaisena kuin se on teoreettisena rakennelmana pääpiirteittäin hahmoteltu.Husa, Jyränki 2021, s. 91 Normihierarkia on monikäyttöinen oppi. Sen päätehtävinä on ylläpitää oikeusjärjestyksen ykseyttä ja luoda perusta perustuslain määräävälle asemalla koko oikeusjärjestyksen ja kaiken julkisen toiminnan piirissä. Normihierarkia myös auttaa vastaamaan kysymyksiin siitä, minkä tasoisella säädöksellä tietystä yhteiskunnallisesta ilmiöstä on säädettävä, missä järjestyksessä tietty säädös voidaan kumota ja muuttaa sekä miten perustellaan, että tietty julkista valtaa käyttävä orgaani voi antaa sitovaksi tulevia oikeussääntöjä. Normihierarkia on keskeinen oppirakennelma etenkin valtiosääntöoikeudessa, sillä se määrittelee valtiosääntöoikeuden oikeudenalana ja sen kautta valtiosääntöoikeuden vaikutukset säteilevät koko oikeusjärjestykseen. Sen sijaan normihierarkian ei ole katsottu soveltuvan hyvin oikeusjärjestysten välisten suhteiden, kuten kansallisen oikeuden suhteen kansainväliseen oikeuteen ja EU-oikeuteen, kuvaamiseen.Husa, Jyränki 2021, s. 98 Suomen perustuslaissa normihierarkiaa ilmentävät perustuslain etusijaa koskeva 106 § ja lakia alemmanasteisten säädösten soveltamisrajoitusta koskeva 107 §. Suomen kansallisen oikeuden normihierarkia voidaan esittää seuraavasti.Siltala 2010, s. 146 # Suomen perustuslaki # Eduskunnan säätämät tavalliset lait eli eduskuntalait # Tasavallan presidentin, valtioneuvoston ja ministeriöiden antamat asetukset # Alempien viranomaisten antamat oikeussäännöt. == Katso myös == * Oikeuslähde == Lähteet == * * === Viitteet === Luokka:Yleinen oikeustiede Luokka:Valtiosääntöoikeus Luokka:Säädökset
Mondego

Mondego on pisin kokonaisuudessaan Portugalin alueella sijaitseva joki. Sen pituus on 234 kilometriä. Mondego saa alkunsa Serra da Estrelan vuorilta. Se laskee Figueira da Fozin kohdalla Atlantin valtamereen. ==Aiheesta muualla== Luokka:Portugalin joet Luokka:Atlanttiin laskevat vesistöt
Blind Zero

Blind Zero on portugalilainen alternative rock/grunge -yhtye, jonka Miguel Guedes, Vasco Espinheira, Nuxo Espinheira, Mário Benvindo ja Pedro Guedes perustivat Portossa vuonna 1994. == Diskografia == * Trigger (1995) * Flexogravity (1996) * Transradio (1996) * Redcoast (1997) * One Silent Accident (2000) * A Way to Bleed Your Lover (2003) * The Night Before and a New Day (2005) * Time Machine (memories undone) - Live Best of unplugged (2007) == Aiheesta muualla == * Viralliset sivut Luokka:Portugalilaiset alternative rock -yhtyeet Luokka:Grungeyhtyeet
Danças Ocultas

Danças Ocultas on portugalilainen yhtye. Se esiintyi ensimmäistä kertaa toukokuussa 1989 Aveirossa. Vuonna 1994 se esiintyi Madredeuksen kanssa Bragassa. Yhtye aloitti levytysuransa vuonna 1996. == Jäsenet == * Artur Fernandes * Filipe Cal * Filipe Ricardo * Francisco Miguel == Diskografia == * Danças Ocultas (1996) * Ar (1998) * Pulsar (2004) == Aiheesta muualla == * Viralliset sivut , , Luokka:Portugalilaiset yhtyeet
Maailman ympäri

Maailman ympäri oli suomalaisen Broadcasters-tuotantoyhtiön tuottama maantietoaiheinen visailuohjelma, jota esitettiin Yle TV1 -kanavalla vuosina 2000–2004. Ohjelmaa tehtiin sen elinkaaren aikana yhteensä 218 jaksoa. Ohjelman juontajana toimi Simo Frangén. Ohjelmaa seurasi loka-marraskuussa 2000 527 000 yli 10-vuotiasta katsojaa. Veikkaus julkaisi vuonna 2000 ohjelmaan liittyen Maailman ympäri -onnenpelin, jota pystyi pelaamaan valmiskupongilla tai pikapelinä. ==Formaatti== Jokaisessa ohjelmassa esiintyi neljä kilpailijaa, joista kaksi oli julkisuuden henkilöitä. Heille esitettiin maantietoaiheisia tietokilpailukysymyksiä. Pääpalkintona ohjelmassa oli maailmanympärimatka. Ohjelmassa varsinaisen visailun lisäksi juontaja Frangén piti usein humoristia juontoja. Jokainen ohjelma päättyi Frangenin sanoihin: "Minä olen teidän matkaoppaanne Simo Frangén, ja minä en lähde matkalle maailman ympäri, minä lähden Tampereelle. Moi!" Ohjelman pohjalta julkaistiin vuonna 2001 tietokilpailuaiheinen kirja Maailman ympäri maisteri Frangénin siivellä. ==Lähteet== Luokka:2000-vuosikymmenen suomalaiset kilpailuohjelmat Luokka:Veikkaus Luokka:Visailuohjelmat Luokka:Yle TV1:n televisio-ohjelmat
Asetyylikoliini

Asetyylikoliini on keskus- ja ääreishermoston välittäjäaineena toimiva koliinin ja etikkahapon esteri. Se kiinnittyy hermostossa asetyylikoliinireseptoreihin. Kemialliselta rakenteeltaan asetyylikoliini on koliinin asetaattiesteri, ja se kuuluu kvaternaarisiin ammonium­yhdisteisiin. == Historia == Asetyylikoliini syntetisoitiin 1867, mutta tuolloin sen vaikutuksia elimistössä ei huomattu. Aineen farmakologisiin ominaisuuksiin kiinnitti ensimmäisenä huomiota Henry Dale vuonna 1914. Hän nimitti ainetta parasympatomimeetiksi sen parasympaattisen hermoston stimulaatiota muistuttavan vaikutuksen vuoksi, sekä totesi aineen olevan nopean hajoamisensa vuoksi sopimaton kliiniseen käyttöön. Asetyylikoliini oli ensimmäinen havaittu hermoston välittäjäaine. == Farmakologia == Asetyylikoliini kiinnittyy hermostossa asetyylikoliinireseptoreihin. Se on parasympaattisen hermoston tärkein välittäjäaine. Koliiniasetyylitransferaasi syntetisoi asetyylikoliinia koliinista ja asetyylikoentsyymi-A:sta. Koliiniesteraasit, etenkin asetyylikoliiniesteraasi hajottavat asetyylikoliinia. Asetyylikoliinia erittäviä tai sen välityksellä stimuloituvia neuroneita kutsutaan kolinergisiksi. Se voi tarkoittaa myös asetyylikoliinin tavoin vaikuttavia aineita, parasympatomimeettejä, joilla on monia lääketieteellisiä käyttötarkoituksia. Myös asetyylikoliinin kloridia (asetyylikoliinikloridi) voidaan käyttää parasympatomimeettinä. Asetyylikoliinin tavoin vaikuttavia aineita kutsutaan parasympatomimeeteiksi, kolinomimeeteiksi tai kolinergisiksi ja vastavaikuttajia antikolinergeiksi, parasympatolyyteiksi tai kolinolyyteiksi. Aivoissa kolinergiset neuronit osallistuvat vireystilan ja unen säätelyyn sekä oppimiseen ja muistiin. Asetyylikoliinia esiintyy myös eliöiden semiokemikaalina. == Lähteet == == Aiheesta muualla == *Terveysportti: Asetyylikoliini *PubChem: Acetylcholine *Human Metabolome Database (HMDB): Acetylcholine *Food Component Database (FooDB): Acetylcholine *DrugBank: Acetylcholine *Kyoto Encyclopedia of Genes and Genomes (KEGG): Acetylcholine *Pherobase: Semiochemical - acetylcholine *Dr. Duke's Phytochemical and Ethnobotanical: Acetyl-choline Luokka:Aivojen välittäjäaineet Luokka:Hermoston välittäjäaineet Luokka:Parasympatomimeetit Luokka:Asetaatit Luokka:Seulonnan keskeiset artikkelit